**LĒMUMS**

Liepājā

|  |  |
| --- | --- |
| 2021.gada 16.decembrī | Nr.493/16  (prot. Nr.16, 44.§) |

Par servitūta nodibināšanu

Ir izstrādāta pirmā redakcija lokālplānojumam, kas groza Liepājas pilsētas teritorijas plānojumu bijušās rūpnīcas “Liepājas metalurgs” teritorijai (turpmāk - Lokālplānojums). Ar jaunu ielu tīkla izveides priekšlikumu iepriekš slēgtā ražotnes teritorija tiek pārstrukturēta un sadalīta apbūves kvartālos dažādas izmantošanas objektu izvietošanai. Daļa zemes īpašumu bijušās ražotnes teritorijā pieder Liepājas speciālās ekonomiskās zonas pārvaldei, daļa Liepājas valstspilsētas pašvaldībai. Lai uzsāktu robežu pārkārtošanu, līdz Lokālplānojuma apstiprināšanai ir nepieciešams nodrošināt piekļūšanu bijušās ražotnes teritorijā esošajām zemes vienībām, dibinot braucamā ceļa servitūtus. Nekustamais īpašums, zemesgabals Brīvības ielā 94B, Liepājā (kadastra Nr.1700 022 0092), 33913 kv.m platībā zemesgrāmatā reģistrēts uz Liepājas valstspilsētas pašvaldības vārda. Nekustamie īpašumi Brīvības ielā 94A (kadastra Nr.1700 022 0065), Brīvības ielā 94C (kadastra Nr.1700 022 0151) un Brīvības ielā 100A (kadastra Nr.1700 022 0155), Liepājā, reģistrēti zemesgrāmatā uz Liepājas speciālās ekonomiskās zonas pārvaldes vārda.

Saskaņā ar Lokālplānojuma risinājumiem piekļūšana un inženierkomunikāciju pieslēgumu nodrošinājums zemesgabalam Brīvības ielā 94B paredzēti, izbūvējot jaunu ielu, kura šķērsos īpašumus Brīvības ielā 94A, Brīvības ielā 94C un Brīvības ielā 100A, Liepājā. Lai nodrošinātu piekļūšanu zemes vienībai Brīvības ielā 94B, Liepājā, ceļa servitūtam paredzēta trase caur zemes vienībām Brīvības ielā 94A, Brīvības ielā 94C un Brīvības ielā 100A, Liepājā, atbilstoši Lokālplānojumā izstrādātajam ielu tīklam.

Liepājas speciālās ekonomiskās zonas valde 2021.gada 22.septembrī pieņēma lēmumu Nr.108 “Par piekļūšanu zemes vienībai Brīvības iela 94B, Liepājā”. Valde lēmusi nodibināt braucamā ceļa servitūtu par labu Liepājas valstspilsētas pašvaldībai piederošai zemes vienībai Brīvības iela 94B, Liepājā (kadastra Nr.1700 022 0092), cauri Liepājas speciālās ekonomiskās zonas pārvaldei piederošām zemes vienībām Brīvības iela 94A, Brīvības iela 94C un Brīvības iela 100A, Liepājā.

Pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Civillikuma 1156.pantu, 1231.panta 3.punktu un 1158.pantu, izskatot Liepājas speciālās ekonomiskās zonas valdes 2021.gada 22.septembra lēmumu Nr.108 “Par piekļūšanu zemes vienībai Brīvības ielā 94B, Liepājā” un Liepājas valstspilsētas pašvaldības domes pastāvīgās Pilsētas attīstības komitejas 2021.gada 9.decembra lēmumu (sēdes protokols Nr.13), Liepājas valstspilsētas pašvaldības dome **nolemj:**

1. Piekrist, ka par labu Liepājas valstspilsētas pašvaldības nekustamajam īpašumam, zemesgabalam Brīvības ielā 94B, Liepājā, kadastra Nr.1700 022 0092 (īpašuma tiesības reģistrētas Liepājas zemesgrāmatas nodaļas nodalījumā Nr.4494 Liepājas valstspilsētas pašvaldībai), tiek nodibināts reālservitūts - ceļa servitūts ar tiesībām uz braucamo ceļu - aptuveni 4,50 m platumā uz nekustamajiem īpašumiem Brīvības ielā 94A, kadastra Nr.1700 022 0065 (īpašuma tiesības reģistrētas Liepājas zemesgrāmatas nodaļas nodalījumā Nr.4493 Liepājas speciālās ekonomiskās zonas pārvaldei), 1009,40 kv.m platībā, Brīvības ielā 94C, kadastra Nr.1700 022 0151 (īpašuma tiesības reģistrētas Liepājas zemesgrāmatas nodaļas nodalījumā Nr.100000199788 Liepājas speciālās ekonomiskās zonas pārvaldei), 44,19 kv.m platībā un Brīvības ielā 100A, kadastra Nr.1700 022 0155 (īpašuma tiesības reģistrētas Liepājas zemesgrāmatas nodaļas nodalījumā Nr.5158 Liepājas speciālās ekonomiskās zonas pārvaldei), 290,12 kv.m platībā, Liepājā (pielikumā). Kadastrālās uzmērīšanas rezultātā platības var tikt precizētas.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar Liepājas speciālās ekonomiskās zonas pārvaldi par lēmuma 1.punktā minētā reālservitūta - ceļa servitūta ar tiesībām uz braucamo ceļu - nodibināšanu.

3. Pēc lēmuma 2.punkta izpildes Liepājas pilsētas pašvaldības iestādei “Nekustamā īpašuma pārvalde” veikt nepieciešamās darbības lēmuma 1.punktā minētā servitūta ierakstīšanai zemesgrāmatā. Izdevumus par lēmuma 2., 3. un 4.punkta izpildi segt no Liepājas pilsētas pašvaldības iestādes “Nekustamā īpašuma pārvalde” budžeta.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |